Ego Henricus, Dei gratia Eduensis episcopus, tam futuris quam presentibus notum facio, quod Petrus Uldrei Deo et ecclesie Fontenetensium quod ab eis decimam non exigeret in toto territorio Saniaci quocumque modo terras ejusdem territorii monachi excolerent. Hoc autem laudavit Constantius, gener ejusdem Petri, et affidavit uterque Petrus videlicet et Constantius in manu Willelmi Buri, id se per omnia ratum habituros et fideliter servaturos. Testes sunt inde: Wido, monachus, de Grinione, memoratus Willelmus Burus, Ulduinus de Parrice; Aalardus, avunculus ipsius Constantii; Laurentius, molendinarius de Flaviniaco, Andelinus Vacca; Johannes de Polleniaco decanus; Girardus nocherius; Milo, maior de Bux; Engelbertus de Saniaco. Designata postmodum die apud Grinionem, sacramento id ipsum iterato firmaverunt Petrus cum filio suo Willelmo atque Constantius, et laudare fecerunt uxores suas ac filios. Hujus rei gratia habuit idem Petrus de beneficio ecclesie solidos centum insuper, et concessit illi abbas Arnaudus locum in monasterio, quando ipse vellet, et sui et filio suo pro monacho. Actum publice apud Grinionem, anno ab incarnatione Domini millesimo centesimo sexagesimo secundo, coram subter annotatis testibus: Wido, monachus; Walgerius, sacerdos; Wido, filius Oliverii, et Oliverius, frater ejus; Hugo de Turre; Jocelinus, dictus Gurgi; Wiardus Brutini, Wido Marini; Petrus, maior dictus Bonesi; Petrus Panceta; Hugo Panceta; Hugo filius Calonis; Andreas Quassardus.